**LEGE**

**pentru modificarea și completarea Legii nr. 132/2017 privind asigurarea obligatoriede răspundere civilă auto pentru prejudicii produse terților**

**prin accidente de vehicule și tramvaie**

Parlamentul României adoptă prezenta lege

**Art. I. -** Legea nr. 132/2017 privind asigurarea obligatorie de răspundere civilă auto pentru prejudicii produse terților prin accidente de vehicule și tramvaie, publicată în Monitorul Oficial, Partea I nr. 431 din 12 iunie 2017, se modifică și se completează după cum urmează:

**1. La articolul 2, punctul 5 se modifică și va avea următorul cuprins:**

„5. asigurat cu risc ridicat - persoana pentru care, pe baza încadrării în clasele de risc, cel puţin 3 asigurători RCA ofertează un tarif de primă de N ori mai mare decât tariful de referinţă;”

**2. La articolul 2, după punctul 12 se introduce un nou punct, punctul 121, cu următorul cuprins:**

„121. *conflict de interese* – împrejurarea de natură a conduce la aparitia unui interes care poate consta în obținerea unui folos de orice natura pentru mandatar prin exercitarea unei influențe directe și /sau indirecte în stabilirea cuantumului despăgubirii sau din încasarea sumelor acordate de asigurător cu titlu de despăgubire.

**3. La articolul 2, punctul 19 se modifică și va avea următorul cuprins:**

„19. *mandatar* - orice persoană fizică sau juridică împuternicită în condiţiile legii să reprezinte interesele mandantului, respectiv al persoanei prejudiciate, în raporturile acesteia cu asigurătorul RCA şi cu unitatea reparatoare auto, cu evitarea conflictului de interese;”

**4. La articolul 6, alineatul (3) se modifică și va avea următorul cuprins:**

„(3) Asigurătorii RCA îşi asumă răspunderea pentru toate contractele RCA, inclusiv pentru cele alocate de către BAAR conform art. 19 alin. (2), precum şi pentru erorile sau omisiunile apărute la emiterea contractelor RCA fie direct, fie prin intermediarii de asigurări sau de asigurări auxiliare, definiţi conform Legii nr. 236/2018 privind distribuţia de asigurări.”

**5. La articolul 6, alineatele (6) și (7) se abrogă.**

**6. La articolul 9, alineatul (3) se abrogă.**

**7.** **La articolul 11 alineatul (2), litera d) se modifică și va avea următorul cuprins:**

„d) prejudicii reprezentând consecința lipsei de folosință a vehiculului avariat, inclusiv înlocuirea temporară a vehiculului, la solicitarea persoanei prejudiciate;”

 **8. La articolul 18, alineatul (3) se modifică și va avea următorul curpins:**

 **„**(3) În calculul tarifului de primă, asigurătorii RCA pot folosi criterii de risc, indici de încărcare,coeficienți de corecție ori alte instrumente de ajustare a tarifelor de primă.”

**9. La articolul 18, alineatul (4) se abrogă.**

 **10. Articolul 19 se modifică și va avea următorul cuprins:**

„Art. 19. - (1) Un asigurat cu risc ridicat, în condițiile în care se încadrează în clasele de risc, conform art. 2 pct. 5, se poate adresa BAAR pentru alocarea unui asigurător în vederea încheierii contractului RCA.

(2) Factorul "N" prevăzut la art. 2 pct. 5 este stabilit de către BAAR, cu avizul Autorităţii de Supraveghere Financiară şi este calculat pentru un vehicul cu aceleași caracteristici tehnice cu cele ale vehiculului pentru care se solicită asigurarea, precum şi pentru aceeași clasă de bonus-malus a asiguratului/utilizatorului.

(3) BAAR în baza politicilor și procedurilor proprii alocă un asigurător RCA în vederea încheierii contractului RCA.

(4) Condițiile în care sunt încheiate asigurările RCA pentru asigurații cu risc ridicat se regăsesc în procedurile interne ale BAAR.

(5) BAAR se asigură de existența valabilității polițelor de asigurare aferente clienților cu risc ridicat în baza de date cu asigurările obligatorii de răspundere civilă auto încheiate pe teritoriul României.”

**11. La articolul 32, după alineatul (12) se introduc două noi alineate, alin. (13) și (14), cu următorul cuprins:**

„(13) BAAR stabilește reguli de conduită aplicabile membrilor inclusiv cu privire la încheierea asigurării RCA pentru asigurații cu risc ridicat.

(14) BAAR se asigură de punerea în aplicare a regulilor de conduită de către proprii membri și stabilește proceduri privind analizarea conduitei membrilor și măsurile ce pot fi impuse acestora.”

**12. La articolul 33 alineatul (1), litera c) se abrogă.**

**13.** **Articolul 36 se modifică și va avea următorul cuprins:**

„Art. 36. - (1) BAAR elaborează politici și proceduri pentru gestionarea asigurărilor RCA aplicabile asiguratului cu risc ridicat, care cuprind cel puţin următoarele:

 a) elaborarea de atribuţii privind gestionarea asigurărilor RCA aplicabile asiguratului cu risc ridicat către structurile proprii;

 b) modalitatea de alocare și ofertare în vederea încheierii contractului RCA pentru asiguratul cu risc ridicat;

 c) modul de determinare şi publicare a factorului "N" prevăzut la art. 2 pct. 5 și art. 19 alin. (2);

 d) reguli de conduită aplicabile membrilor inclusiv cu privire la încheierea asigurării RCA pentru asigurații cu risc ridicat;

 e) aspectele referitoare la încheierea contractului de asigurare RCA de către asigurătorul alocat.

 (2) Politicile și procedurile prevăzute la alin. (1) sunt aprobate de către adunarea generală a BAAR și supuse avizului A.S.F.; Politicile și procedurile proprii sunt aplicate de către BAAR și membrii acestuia.”

**14. La articolul 37 alineatul (1), literele d) – g) se modifică și vor avea următorul cuprins:**

„d) nerespectarea de către asigurătorii RCA a obligaţiilor prevăzute la art. 5 alin. (1) și (2), art. 6 alin. (3), art. 11, art. 14, art. 18 alin. (1) şi (6) - (12), art. 21 alin. (1) - (5), art. 23 alin.(1), art. 24 alin. (6) și art. 26 alin. (2);

e) nerespectarea de către persoanele din consiliul director al BAAR, persoanele care deţin funcţii de conducere în cadrul BAAR sau de către BAAR a obligației în ceea ce privește stabilirea factorului „N” prevăzută la art. 19 alin. (2), a prevederilor art. 32 alin. (2) lit. b) - m), art. 32 alin. (3), (8) și (9);

f) nerespectarea de către persoanele din consiliul director al BAAR sau de către persoanele care deţin funcţii de conducere în cadrul BAAR a obligaţiei privind solicitarea avizului/aprobării, conform art. 19 alin. (2), art. 32 alin. (10) şi (11) şi art. 36 alin. (2);

 g) nerespectarea de către persoanele din consiliul director al BAAR sau de către persoanele care deţin funcţii de conducere în cadrul BAAR a obligațiilor de elaborare a politicilor și procedurilor, inclusiv pentru gestionarea asigurărilor RCA aplicabile asiguratului cu risc ridicat, sau de punere a acestora în aplicare, conform art. 19 alin. (3) și (4), art. 32 alin. (13) - (14) și art. 36 alin. (1).”

**15. La articolul 37 alineatul (1), după litera i) se introduc două noi litere, lit. j) și k), cu următorul cuprins:**

„j) nerespectarea de către asiguratori şi de către persoanele care fac parte din conducerea acestora a măsurilor stabilite prin actele de autorizare, supraveghere şi/sau control sau a altor măsuri adoptate de A.S.F.;

k) nerespectarea de către orice asigurător sau persoană fizică care intră sub incidenţa prevederilor prezentei legi a prevederilor existente în procedurile proprii ale asigurătorilor.”

**16. La articolul 37 alineatul (2), literele c) și e) se modifică și vor avea următorul cuprins:**

„c) faptele persoanelor din consiliul director al BAAR sau ale persoanelor care deţin funcţii de conducere în cadrul BAAR, prevăzute la alin. (1) lit. e) – g), cu avertisment scris sau cu amendă de la 10.000 lei la 100.000 lei;

…………………………………………………………………………………………...

e) faptele BAAR prevăzute la alin. (1) lit. e) și h) cu avertisment scris sau cu amendă de la 10.000 lei la 100.000 lei.”

**17. La articolul 37 alineatul (2), după litera e) se introduc două noi litere, lit. f) și g) cu următorul cuprins:**

„f) faptele persoanelor din conducerea asigurătorilor RCA sau ale persoanelor care deţin funcţii-cheie ori alte funcţii critice în cadrul acestora precum și faptele persoanelor din consiliul director al BAAR sau ale persoanelor care deţin funcţii de conducere în cadrul BAAR, prevăzute la alin. (1) lit. j), cu avertisment scris sau cu amendă de la 10.000 lei la 100.000 lei;

g) faptele persoanelor din conducerea asigurătorilor RCA sau ale persoanelor care deţin funcţii-cheie ori alte funcţii critice în cadrul acestora prevăzute la alin. (1) lit. k), cu avertisment scris sau cu amendă de la 1.000 lei la 10.000 lei.”

**18.** **La articolul 37, alineatul (3) se modifică și va avea următorul cuprins:**

„(3) Constatarea contravenţiilor prevăzute la alin. (1) se face de către persoanele cu atribuţii privind monitorizarea, supravegherea şi/sau controlul din cadrul A.S.F. Aplicarea sancţiunilor contravenţionale prevăzute la alin. (2) şi (5) - (7) se realizează de către Consiliul A.S.F. prin decizie, cu respectarea în mod corespunzător a prevederilor art. 28 alin. (15) și (20), art. 31 din Legea nr. 236/2018, art. 163 alin. (12) și (16) şi ale art. 165 din Legea nr. 237/2015, cu modificările ulterioare.

**19.** **La articolul 37 alineatul (11) se modifică și va avea următorul cuprins:**

„(11) În cazul constatării săvârşirii a două sau mai multe contravenţii se aplică amenda prevăzută pentru contravenţia cea mai gravă, prin derogare de la prevederile art. 10 alin. (2) din Ordonanţa Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare.”

**20. La articolul 37, după alineatul (15) se introduce un nou alineat, alineatul (16) și va avea următorul cuprins:**

„(16) Prin derogare de la prevederile art. 13 din Ordonanţa Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare, termenul de prescripţie a constatării de către A.S.F. a contravențiilor este de 3 ani de la data săvârşirii acestora.”

**21.** **La articolul 43 alineatul (1), litera m) se abrogă.**

**Art. II** - În termen de 20 de zile la data intrării în vigoare a prezentei legi, Autoritatea de Supraveghere Financiară modifică şi completează în mod corespunzător prevederile reglementărilor emise în aplicarea Legii nr. 132/2017 privind asigurarea obligatorie de răspundere civilă auto pentru prejudicii produse terţilor prin accidente de vehicule şi tramvaie